उत्तराखंड: उत्तरकाशी में भूकंप के झटके, रिक्टर स्केल पर तीव्रता 3.3 मापी गई
उत्तराखंड के उत्तरकाशी में भूकंप के झटके महसूस किए गए। नेशनल सेंटर फॉर सिस्मोलॉजी के मुताबिक रिक्टर स्केल पर इस भूकंप की तीव्रता 3.3 मापी गई है।
नई दिल्ली:  उत्तराखंड की धरती एकबार फिर भूकंप से कांप उठी। उत्तराखंड के उत्तरकाशी में भूकंप के झटके महसूस किए गए। नेशनल सेंटर फॉर सिस्मोलॉजी के मुताबिक रिक्टर स्केल पर इस भूकंप की तीव्रता 3.3 आंकी गई है। हालांकि इस भूकंप से जानमाल के नुकसान की खबर नहीं है।आपको बता दें कि उत्तराखंड का उत्तरकाशी इलाका भूकंप की दृष्टि से बेहत संवेदनशील है। इससे पहले एक दिसंबर को भी उत्तराखंड में भूकंप के झटके महसूस किये गए थे। उस वक्त भूकंप की तीव्रदता 3.5 मापी गई थी। हालांकि इस भूकंप से जानमाल की कोई हानि नहीं हुई थी। हरिद्वार तथा इसके आसपास के इलाकों जैसे रुड़की, लक्सर और देहरादून में भूकंप के झटके महसूस किए गए थे।